CELEX: 62016TA0446
Language: da
Date: 2017-04-27 00:00:00
Title: Sag T-446/16 P: Rettens dom af 27. april 2017 — CC mod Parlamentet (Appel — personalesag — ansættelse — meddelelse om udvælgelsesprøve — almindelig udvælgelsesprøve — fejl i forbindelse med administrationen af listen over beståede ansøgere — ansvar uden for kontraktforhold — nye beviser — økonomisk tab — ligebehandling — urigtig gengivelse af de faktiske omstændigheder — fortabelse af mulighed)

19.6.2017   
            
            
               DA
            
            
               Den Europæiske Unions Tidende
            
            
               C 195/26
            
         Rettens dom af 27. april 2017 — CC mod Parlamentet
   (Sag T-446/16 P) (1)
   
   ((Appel - personalesag - ansættelse - meddelelse om udvælgelsesprøve - almindelig udvælgelsesprøve - fejl i forbindelse med administrationen af listen over beståede ansøgere - ansvar uden for kontraktforhold - nye beviser - økonomisk tab - ligebehandling - urigtig gengivelse af de faktiske omstændigheder - fortabelse af mulighed))
   (2017/C 195/36)
   Processprog: fransk
   
      Parter
   
   
      Appellant: CC (ved advokaterne G. Maximini og C. Hölzer)
   
      Den anden part i appelsagen: Europa-Parlamentet (ved M. Ecker og E. Despotopoulou, som befuldmægtigede)
   
      Sagens genstand
   
   Appel af dom afsagt af Personaleretten (enedommer) den 21. juli 2016, CC mod Parlamentet (F-9/12 RENV, EU:F:2016:165), med påstand om ophævelse af denne dom.
   
      Konklusion
   
   
               1)
            
            
               Dom afsagt af Retten for EU-Personalesager (enedommer) den 21. juli 2016, CC mod Parlamentet (F-9/12 RENV), ophæves, for så vidt som Personaleretten, for det første, beregnede CC’s fortabelse af en mulighed for at blive ansat som tjenestemand på prøve ved Rådet for Den Europæiske Union med udeladelse af perioden mellem den 16. februar 2006 og den 31. august 2007 og, for det andet, beregnede CC’s fortabelse af en mulighed for at blive ansat som tjenestemand på prøve ved de øvrige institutioner og ved Den Europæiske Unions organer på grundlag af en metode, der var forskellig fra den metode, som Personaleretten havde anvendt hvad angik Rådet.
            
         
               2)
            
            
               I øvrigt frifindes Europa-Parlamentet.
            
         
               3)
            
            
               Sagen henvises til en anden af Rettens afdelinger end den, der har truffet afgørelse i denne appelsag.
            
         
               4)
            
            
               Afgørelsen om sagsomkostningerne udsættes.
            
         
      (1)  EUT C 371 af 10.10.2016.